
Parlamentul României

Camera Deputaţilor

Comisia pentru sănătate și familie
	Bucureşti,
	26 septembrie 2023

	Nr.
	4c-10/288


Către

BIROUL PERMANENT AL CAMEREI DEPUTAŢILOR

Vă înaintăm, alăturat, raportul asupra proiectului de lege pentru modificarea și completarea Legii nr.95/2006 privind reforma în domeniul sănătății trimis Comisiei pentru  sănătate și familie, pentru dezbatere pe fond, cu adresa nr. PLx.389/2023 din  7 iunie 2023.
În raport de obiectul şi conţinutul său, proiectul de lege face parte din categoria legilor ordinare.

PREŞEDINTE
Dr.Nelu TĂTARU

Parlamentul României

Camera Deputaţilor

Comisia pentru sănătate și familie
	Bucureşti,
	26 septembrie 2023

	Nr.
	4c-10/288


R A P O R T

asupra proiectului de Lege pentru modificarea și completarea Legii nr.95/2006 privind reforma în domeniul sănătății
 (PLx.389/2023)
În temeiul art.95 din Regulamentul Camerei Deputaţilor, republicat, cu modificările și completările ulterioare, Comisia pentru  sănătate și familie a fost sesizată spre dezbatere, pe fond, cu proiectul de Lege pentru modificarea și completarea Legii nr.95/2006 privind reforma în domeniul sănătății prin adresa nr.PLx.389/2023 din 6 iunie 2023. 
Senatul, în calitate de primă Cameră sesizată, a adoptat  inițiativa legislativă în şedinţa din data de 30 mai 2023.
Proiectul de lege are ca obiect de reglementare modificarea şi completarea Legii nr.95/2006, în sensul declarării cabinetului de medicină de familie şi a punctelor secundare de lucru ca unităţi sanitare de utilitate publică.
La întocmirea prezentului raport, Comisia a avut în vedere:
· avizul favorabil al Consiliului Legislativ (nr.408/20.04.2023);
· avizul favorabil al Consiliului Economic şi Social (nr.2371/11.04.2023);
· avizul favorabil al Comisiei pentru muncă și protecție socială            (nr.4c-9/791/15.06.2023); 
· punctul de vedere favorabil al Guvernului (nr.2/07.06.2023).
Membrii Comisiei pentru sănătate și familie au dezbătut proiectul de lege în ședința din data de 25 septembrie 2023, și au hotărât, cu unanimitate de voturi, adoptarea proiectului de lege.

La lucrările Comisiei au fost prezenţi deputați conform listei de prezență.
În baza prevederilor art. 56 şi 57 din Regulamentul Camerei Deputaţilor, republicat, cu modificările și completările ulterioare la dezbaterea proiectului de lege, a participat ca invitat domnul Tiberius-Marius Brădățan, secretar de stat în cadrul Ministerului Sănătății.
Proiectul de lege face parte din categoria legilor ordinare, conform prevederilor art.73 din Constituţia României, republicată. 

Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor, Comisia propune Plenului Camerei Deputaţilor aprobarea proiectul de Lege pentru modificarea și completarea Legii nr.95/2006 privind reforma în domeniul sănătății, în forma adoptată de Senat.

PREŞEDINTE,



SECRETAR,

     Dr.Nelu TĂTARU 


   Liviu-Ioan BALINT
Întocmit, 

Consilier parlamentar Constanța Popa

